Alle vorige ANC-presidente van die land, behalwe Motlanthe, het bande met Guptas gehad – Mandela, Mbeti, Zuma en Ramaphosa
In 'n tyd waarin in Suid-Afrika sentimente, retoriek en aksies teen die Afrikaner ongekende vlakke bereik – trouens dit wil voorkom of 'n onverklaarde burgeroorlog teen die Afrikaner deur die regering en bondgenote gevoer word – het die FAK sopas aangedui dat dit oor tyd 100 nuwe Afrikanermonumente landswyd gaan oprig. Dit is beslis 'n sterk uitwaartse stap ter bevestiging van die volkskap van die Afrikaner, van die inheemsheid van die Afrikaner in die land en van die feit dat SA die enigste vaderland van die Afrikaner is.
In 'n mediaverklaring sê die FAK: “Die lys van Afrikanerbouers, met bewese en uitnemende prestasies, is baie lank. Dit is bouers wie se nalatenskap die toets van tyd deurstaan het en positiewe vrugte dra. Daarom gaan die die FAK 100 nuwe Afrikaner-monumente bou waarmee ons aan die vergete bouers van ons verlede die erkenning wil gee wat hulle toekom.
“Dit word beplan om die monumente oor die volgende paar jaar op te rig. Vanjaar fokus ons veral op die Anglo-Boere-oorlog vanweë die 120ste herdenking van die uitbreek van die oorlog en is pas die Penkopmonument op die terrein naby Parys onthul ter nagedagtenis van sowat 2 400 seuns tussen die ouderdomme 6 en 16 jaar wat aan die oorlog deelgeneem het en gely het, talle waarvan ten koste van die hoogste tol.
Die volgende monument wat onthul word, is by Irene konsentrasiekamp op 12 Oktober vanjaar. Volgende jaar gaan ons 'n monument vir Afrikanerdogters oprig, langs die Penkopbeeld by Parys. Ons beplan ook monumente vir ons Afrikaner-sporthelde, -sakemanne, -digters, ens.
“Teen die plan van die FAK word teenkanting uit sekere oorde ervaar, aan die wortel waarvan lê die verwagting dat Afrikaners hulle taal, geskiedenis, kultuur en tradisies moet onderwerp aan die meedoënlose rassetransformasie wat op die samelewing afgedwing word. Vir die uniekheid van kultuurgemeenskappe en hulle verhale is daar in die inklusiwiteitsbeskouing geen plek nie.
“Selfs al skep die Grondwet ruimte vir diversiteit en kulturele identiteit, irriteer dit die eksponente van onverdraagsame inklusiwiteit grensloos. Hierdie onverdraag-saamheid is egter voorspelbaar, want daarvolgens moet geskiedenis slegs beoordeel word aan die hand van 'apartheid', want anders kan rassetransformasie nie geregverdig word nie.
“Afrikaners durf nie trots wees op die prestasies van hulle voorouers nie, word geredeneer, want 'apartheid' het dan al die goeie bouwerk en uitnemende prestasies van die verlede tot niks gemaak. Afrikaners mag nie kinders van konsentrasiekampe vereer sonder 'n rits polities korrekte voorwaardes nie.
Wanneer argumente opdroog, word die holruggeryde cliché dat Afrikaners na 'apartheid' terughunker, roekeloos rond-geslinger. Die slot is altyd dieselfde - wit mense word as sondebokke ontmasker en Afrikaner-organisasies wat nie gedienstig en skuldig die nek onder die juk van die meesterverhaal buig nie, word as rassiste verdoem.
“Laat dit vir eens en altyd duidelik gestel word: Die FAK glo aan 'n ruimteskeppende en medemenslike Suid-Afrika. Inklusiwiteit beteken vir die FAK om saam te werk aan sake van gemeenskaplike belang en saam te bou aan 'n beter toekoms vir al Suid-Afrika se kinders. Die FAK weier volstrek om swart rassisme met wit rassisme te beantwoord en glo dat die meerderheid wit, swart en bruin Suid-Afrikaners mekaar nie haat nie.
Inklusiwiteit beteken vir die FAK dat verdraagsame, ontspanne ruimtes geskep word waarbinne die veelvoud van kultuur-gemeenskappe in Suid-Afrika kan floreer. In 'n verdraagsame verstaan van inklusiwiteit is daar vryheid - vryheid om saam te werk en om self te doen. Dit is nie nodig om alles vir almal te probeer wees nie.
“Die FAK is ontspanne oor die feit dat daar verskillende perspektiewe op die geskiedenis is. 'n Verdraagsame inklusiwiteit soek balans tussen eenheid en verskeidenheid - balans wat bevorderlik is vir sosiale kohesie.
“Die FAK probeer nie met die bou van nuwe Afrikanermonumente iemand 'n punt bewys nie, kraak geen kultuurgroepe af nie, probeer niemand verneder, of ander se kulturele identiteit te misken nie. Niemand word gedwing, voorgesê of omgekoop om met die Afrikanermonumente te assosieer nie.
“ Die Afrikanermonumente word beplan op veilige plekke waar dit beskerm, bewaar en waardeer kan word. Dit word ook nie gebou met staatsgeld of belastinggeld nie, maar met die hulp van gewone Afrikaners wat vrywillig tot die FAK Geskiedenisfonds bydra.
“Dit is Afrikaners wat sê ons mag trots wees op wie ons is en op die bouwerk van ons voorouers. Dit is Afrikaners wat nie net monumente bou nie, maar ook toekomsgerigte organisasies, besighede, skole en 'n nuwe Afrikaanse universiteit ontwikkel.”
Om by te dra tot die FAK Geskiedenis-fonds, besoek www.fak.org.za/vat-ons-geskiedenis-terug.
Hoor jy die stemme
Dit lyk of MultiChoice/DStv-debakel vonk van nasionalisme by Afrikaners wakker gemaak het – sien musiekvideo 'Hoor jy die Stemme' in die verband
Nasionale Raad van Provinsies,
oudpres MT Steyn,
Boer soek 'n vrou,
Boer soek 'n ou,
Die klagte van die Nelson Mandela Stigting en die Menseregtekommissie (MRK) voor die Gelykheidshof dat die vorige landsvlag as haatspraak verklaar moet word en dat die vertoon daarvan selfs in private huise strafregtelik vervolgbaar gemaak moet word, kom neer op die ernstigste aantasting nóg van die kultuurerfenis en karakter van die Afrikaner as volk in eie reg. Word egter gelet op die tersaaklike feite, dan is dit duidelik dat hierdie poging nie net berus op gruwelike onwaarhede nie, maar dat dit ook behels skreiende dubbele standaarde en erge diskriminasie.
Wat is die tersaaklike feite? Dit blyk indien kortliks gelet word op die onderskeie geskiedenisse van die volgende drie vlae: Die vorige landsvlag, die huidige landsvlag en die Kommunistiese vlag oftewel die hamer-en-sekel. Wat het in die geskiedenis van elk van hierdie drie vlae gebeur, m.a.w. wat is die verhaal van elkeen?
Die vorige landsvlag:
Onder hierdie vlag is God-Drieënig erken as die Albeskikker en is die land basies ooreenkomstig Bybelse riglyne van geregtigheid, billikheid, vrede, omgee en dienslewering regeer. Ja, alles was nie volmaak nie, maar dit was ŉ ander bedeling waarin die lewegewende vereistes van die Skepper van die mens erken en gerespekteer is.
Die beleid onder die eerste ministerskap van dr. HF Verwoerd 1958-66 was afsonderlike ontwikkeling, d.w.s. volledige vrymaking van individuele swart volke op hul eie grondgebied en nie diskriminerende “apartheid” nie. Daarvan getuig o.a. die state en regeringstrukture soos Transkei, Bophuthatswana, Ciskei en andere wat met hoofsaaklik blanke belastingbetalergeld tot stand gebring is.
Slegs 5% van die swart bevolking was teen 1966 nog werkloos. In 1970 verdien swart werkers 'n totaal van R1 751 miljoen oftewel 25,5% van die totale loongeld in SA, 'n syfer wat styg tot R17 238 miljoen in 1984 (1 000% groei).
Teen 1972 besit swartmense in SA 360 000 voertuie - meer as in al die swart state van Afrika saam. In die laat tagtigs was daar in Soweto alleen meer as 2 300 geregistreerde firmas, 1 000 taxi-ondernemers en 50 000 motoreienaars.
In Soweto het die blanke regering 'n reuse hospitaal vir swart mense, Baragwanath, gebou met 3 000 beddens - een van die grootste en modernste ter wêreld. Sy 23 operasieteaters is voorsien van die heel modernste toerusting en word swart mense teen 'n nominale koste van R2 vir 'n onbeperkte tydperk behandel. Die hospitaal het 8 000 personeellede in diens gehad, waaronder 450 voltydse dokters wat jaarliks 112 000 binne-pasiente en 1,62 miljoen buite-pasiente behandel.
In 1978 bou die SA regering die hoogs moderne opleidingshospitaalkompleks, Medunsa, op die grens van die destydse onafhanklike Bophuthatswana teen R70 miljoen op 35 ha. Hierdie “stad” in die kleine het woongeriewe vir manlike en vroulike studente bevat waar swart dokters, tandartse, veeartse en paramediese personeel opgelei kon word - die enigste gespesialiseerde universiteit van sy soort in Afrika. Praktiese opleiding het plaasgevind in die nabygeleë Garankuwa Hospitaal waar die hele spektrum van menslike kwale behandel is.
In die 1986/1987 boekjaar betaal blankes R9 000 miljoen belasting, swartes R171 miljoen, Indiërs R257 miljoen en Kleurlinge R315 miljoen.
In 1985 was 42 000 swart studente aan SA universiteite ingeskryf, met 5 swart universiteite en 28 inrigtings vir hoër onderwys, almal staatsgefinansier.
SA het in die graanbehoeftes van sy buurlande en wyer voorsien - in 1980 word 250 000 ton mielies na Zambië uitgevoer, 150 000 ton mielies en 50 000 ton koring na Mosambiek, 128 000 ton mielies na Kenia en 100 000 ton mielies na Zimbabwe. Verder ontvang ook Angola, Ivoorkus, Malawi, Mauritius, Tanzanië en Zaïre SA graan.
SA is aangekla deur die wêreld dat dit 'n polisiestaat is, maar in SA was 1,4 polisiemanne vir elke 1 000 mense, teenoor die ooreenstemmende syfer van 2,2 vir Brittanje, 3,5 vir Israel, 4,3 vir New York, en 10 vir Moskou.
In die loop van die tagtigerjare het die SA Weermag die Grensoorlog in die noorde van die destydse SWA / Angola teen die Russiese en Kubaanse invalsmagte gewen en het dit 'n sleutelrol gespeel in die uiteindelike val van die Sowjetryk. Teen hierdie weermag het die ANC-Umkhonto we Sizwe geen kans gestaan nie en ook geen veldslag gewen nie.
Natuurlik was alles in die vorige bedeling nie maanskyn en rose nie en het daar ook slegte dinge gebeur. Die punt is egter dat daar in die vorige bedeling, onder die vorige landsvlag, veel was wat goed was en waarin die Afrikaner die leidende rol gespeel en die oorwig van die las gedra het.
Trouens onder die vorige landsvlag was daar baie om op trots te wees, inderdaad soveel so dat hierdie vlag integraal en simbolies deel van die DNA en van die kultuurerfenis van die regsinnige Afrikaner geword het.
Die huidige landsvlag:
Onder die huidige landsvlag het in 1994 'n Grondwet en staatkundige bedeling in werking getree waarin God-Drieënig as die Albeskikker geïgnoreer en buite orde gestel is en dit aan die mens as die skepsel oorgelaat is om self sy heil uit te werk. Met die bewindsaanvaarding van die ANC het hierdie sekulêre en voorheen terroristiese organisasie in effek die hoogste gesag geword – met wat later geblyk het uiters rampspoedige gevolge te wees.
Die aanvanklike euforie van die kunsmatige samevoeging van die SA bevolkingsverskeidenheid het spoedig plek gemaak vir ontnugtering met die eensydige en eskalerende bevoordeling van slegs die regeringselite oftewel kaderbegunstiging. Dit het begin met massiewe korrupsie van die sg. wapenskandaal – voorspel tot die voorheen ondenkbare hoofstukke van staatskaping wat sou volg met Eskom, Transnet, OBK, SAID en andere en wat behels het die blatante uitverkoop van SA en sy burgers aan buitelandse rampokkers in ruil vir persoonlike wins.
Onder die ANC-bewind het nepotisme, korrupsie en onbevoegdheid hande gevat om alle staatsondernemings te laat verval in verliese van miljarde rand, is feitlik alle munisipaliteite in die land geplunder tot leë doppe en wanfunksionaliteit en het voorheen trotse dorpe en stede gekrepeer tot vuil lokasies. Die geldvloei van die staatskas het via staatsdepartemente, provinsiale regerings en die nasionale Tesourie in der mate agteruitgeboer dat dit tans permanent in die rooi loop.
As voorbeeld op provinsiale vlak toon 'n verslag van die Instituut vir Rasseverhoudinge hoe die Vrystaat as provinsie onder premierskap van Ace Magashule verskroeide aarde gemaak is – meeste geld in gekaapte projekte, hoogste werkloosheid, minste beleggings van buite, grootste tekort aan HOP-huise, swakste munisipaliteite en laagste lewensverwagting.
Die nasionale ekonomiese groeikoers het gekrimp tot 0,9 %, werkloosheid het oorhand toegeneem tot na prakties raming meer as 50% gemiddeld en op plekke selfs meer as 90% en die aantal afhanklikes van staatstoelaes het opgeskiet tot sowat 17 miljoen – meer as die aantal belastingbetalers.
'n Sleutelkomponent in die nuwe bedeling is die eskalerende implementering van sg. regstellende aksie en SEB om die swart meerderheid teen die blanke minderheid te beskerm – meer neo-apartheid op die wetboek as ooit voorheen – met rampspoedige gevolge vir die land i.t.v. vaardighede, entrepreneurskap en produktiwiteit.
Op onderwysvlak het rampspoedige leerplanne en grootlikse wegdoen met moedertaalonderrig daartoe gelei dat slegs sowat 30% van graad 1 leerders uiteindelik Matriek maak en dat van laasgenoemde minder as 1% 'n universiteitsgraad behaal. Met die wegdoen van lyfstraf en behoorlike dissipline het skoolterreine in talle gevalle slagvelde vir geweld, dwelms en swangerskappe geword. Daarby volgens die Nasionale Raad vir Mense met Gestremdhede (NCPD) gaan minstens 500 000 gestremde leerlinge glad nie skooltoe nie.
Op mediese en gesondheidsgebied is dit ellende in staathospitale en klinieke, met talle wat al eenvoudig gesluit moes word. Pasiënte moet daagliks in lang toue sit en wag om dalk êrens gehelp te word. Een voorbeeld van die situasie: 'n Onlangse besoeker aan die eens trotse Baragwanath Hospitaal sien toevallig duisende nuwe hospitaalbeddens onbenut opgestapel op 'n oop perseel – dit terwyl honderde selfs duisende pasiënte in staatshospitale in Gauteng en elders op matrasse op vloere moet lê.
Die tragiese gevolg is dat plakkerskampe oral soos paddastoele opskiet en dat dit oorhand uitbrei, met haglike sosio-ekonomiese gevolge en 'n swart en bruin jeugmassa in die land wat óf halfopgelei óf onopgeleid is vir enige betekenisvolle werk. Dit lei weer tot desperate sg. diensleweringsbetogings, wat as net een enkele voorbeeld in Pretoria ontaard het in betogers wat die kerk van die Hervormde Gemeente Wesmoot geplunder het, loodglasvensters uitgegooi, kerkbanke omgegooi en boeke en Bybels rondgestrooi het.
Misdaad in die land vier hoogty en in 2018 is volgens SAPD-syfers 20 336 mense vermoor oftewel gemiddeld 57 per dag. Word gelet op die praktyk, dan blyk dit dat in gevalle van moorde op blankes, dit feitlik 99% swart op wit is, met slegs enkele gevalle waar swartes die lewe laat a.g.v. blankes. Dit geld veral die onophoudelike stroom plaasaanvalle en –moorde die afgelope 25 jaar – net vir vanjaar volgens statistiek van ToekomsVonk was daar in SA van 1 Januarie tot 30 April 162 plaasaanvalle en 16 plaasmoorde - wat beteken ŉ plaasaanval elke dag en ŉ plaasmoord elke 7,5 dae.
Hierdie totale situasie het gekulmineer in internasionale afgradering van Suid-Afrika na amptelik rommelstatus - en dit alles onder die huidige landsvlag. Die rekord in hierdie verband spreek dus vanself.
Onder die Kommunistiese vlag:
Onder die hamer-en-sekel is van die grootste en onmenslikste menseslagtings in die geskiedenis van die wêreld gepleeg en het in Rusland en China onder Kommunistiese rewolusies konserwatief beraam meer as 100 miljoen mense omgekom. Behalwe vir die lewensverlies, was menslike lyding onbeskryflik, terwyl lande letterlik verwoes is.
Hoewel beraamde getalle van navorsers wissel, word in die gesaghebbende en internasionaal-erkende boek The Black Book of Communism: Crimes, Terror, Repression deur Stéphane Cotois en ander Europese akademici, die volgende sterfte onder Kommunistiese diktatuur gelys: China 65 miljoen, die Sowjet-unie 20 miljoen, Kambodja 2 miljoen, Noord-Korea 2 miljoen, Ethiopië 1,7 miljoen, Afganistan 1,5 miljoen, Oos-Europa 1 miljoen, Viëtnam 1 miljoen, Latyns-Amerika 150 000 en in nog ander lande 10 000 plus nog ongenoemdes.
Sterftes onder Kommunisme was breedweg summiere teregstellings, massahongersnode, volksmoorde, ontberings in strafkampe, ens.
Vandag in China word Kommunistiese diktatuur sterker as ooit toegepas, met o.a. meedoënlose vervolging van die reeds ondergrondse maar snelgroeiende Christelike Kerk. In die gekolonialiseerde provinsie Xinjiang, in oppervlakte drie keer groter as Frankryk, word meer as 1 miljoen inheemse Uyghurs in konsentrasiekampe aangehou vir doeleindes van sg. heropvoeding. Te Hong Kong word nasionalistiesgesinde leiers lang tronkstrawwe opgelê deur die Chinese owerheid.
Wat Kommunistiese Noord-Korea betref, word in ‘n onlangse nuusbrief van Geopende Deure weereens gewys op die ergste vervolging van Christene ter wêreld, waar Christene en hul families tot selfs in die vierde geslag tereggestel word, maar desniteenstaande is daar steeds sowat 300 000 ondergrondse Christen-gelowiges in die land. Nagenoeg 50% van die bevolking van 25,5 miljoen is ondervoed.
Ongeag hierdie bloedige verhaal sonder presedent in die geskiedenis van die wêreld mag in SA die bose hamer-en-sekel vryelik wapper.
Teen hierdie agtergrond kan tot die volgende slotsom gekom word:
Wat opbouendheid betref, staan tussen die drie vlae die vorige landsvlag kop en skouers uit, trouens daar is eintlik nie 'n vergelyking nie.
Die vorige landsvlag is vir die Afrikaner as volk 'n eiendomlikheid wat gekoester en beskerm moet word.
Die huidige landsvlag is grondwetlik tans die amptelike vlag, wat as sulks vireers erken en gerespekteer moet word.
Gegee die geskiedenisse van die drie vlae, kom dit neer op gruwelike dubbele standaarde om die vorige landsvlag te wil verbied, maar die hamer-en-sekel vryelik toe te laat.
Daar is ‘n bose verborge agenda agter die huidige dryf om die vorige landsvlag te kriminaliseer en derhalwe behoort dit met alle mag teengestaan te word.
Die aanslag teen die vorige landsvlag is inderwaarheid 'n aanslag teen die wese van die Afrikaner.
Die vertoon van die hamer-en-sekel behoort eintlik in enige vrye land gekriminaliseer te word.
Nadat die organisasie Black First Land First (BLF) deur die Gelykheidshof beveel is om skriftelike verskoning te bied aan alle Suid-Afrikaners omdat hul slagspreuk Land or Death neerkom op haatspraak, het hulle by monde van hul leier Andile Mngxitama botweg geweier om daaraan gehoor te gee. Die BLF, wat ook berug is vir slagspreuke soos Kill the Boer en One settler, one bullet weier ook om die slagspreuk te verwyder van hul sosiale mediaplatforms, webwerf en ander promosiemateriaal.
Die BLF, wat in 2015 gestig is deur Mngxitama as voormalige EFF-lid, se hoofbeleid is grondonteiening sonder vergoeding in blanke besit, al moet dit gepaard gaan met bloedvergieting . Mngxitama was verlede jaar ook in die moeilikheid by die Gelykheidshof nadat hy moord op blankes, insluitende vroue en kinders, blatant aangehits het
Inmiddels lyk dit of die BLF power vaar in die verkiesing van 8 Mei en is dit te betwyfel of hulle êrens ‘n enkele setel sal inpalm. Die legitimiteit van hul deelname aan die verkiesing word in elk geval betwis nadat die Gelykheidshof die VF Plus gelyk gegee het dat die OVK wetlik oortree het deur die BLF as politieke party te registreer, omdat die organisasie volgens sy grondwet slegs vir swart mense oop is.
Die gedeeltelike lening van R7 miljard wat deur China vir Eskom geoormerk is, word na berig word deur die Chinese eers teruggehou vanweë vrees dat die bankrot staatsentiteit die geld kan gebruik vir die aankoop van diesel, asook vir dag-tot-dag lopende koste, soos salarisse en ander bedryfsuitgawes. Die R33 miljard lening was oorspronklik beloof in die veronderstelling dat Eskom die fondse sou gebruik vir die voltooiing van Medupi en Kusile kragstasies en om dringende herstelwerk te verrig om die nasionale kragnetwerk stabiel te hou om sodoende algehele ineenstorting te voorkom.
Die nasionale kragvoorsiener, wie se skuld tans op R420 miljard beraam word, bevind sigself in diep water weens die toestand van kragstasies wat nie in stand gehou word nie en nuwe kragstasies wat nie op dreef kom nie. Medupi en Kusile wat oorspronklik geskeduleer was om in 2015 ten volle operasioneel te wees, is steeds agter skedule en om albei nou in volle werking te kry, gaan na raming ŉ enorme R18 miljard kos.
Eskom, wat midde in staatskaping was, sukkel ooglopend om in die aanvraag van elektrisiteit te voorsien. Sy werkersmag word bereken op 48 600, wat volgens die Wêreldbank 16 000 te veel is vir die omvang en kapasiteit van die maatskappy.
Voorts word die afgelope dekade jaarliks nagenoeg R47 miljard spandeer op dieselaankope die afgelope 10 jaar ten einde turbines optimaal te probeer hou. Verlede maand is berig dat Eskom reeds sowat R5 miljard in slegs een jaar op dieselaankope bestee het.
Nelson Mandela Stigting,
Bladsy 1 van 96